**Bogyiszló Község Önkormányzata**

**Képviselő-testületének**

**11/2017.(XI.30) rendelete**

**a helyi adókról szóló**

**7/2015.(VIII.12.) rendelet módosításáról**

Bogyiszló Község Önkormányzatának Képviselő-testülete a helyi adókról szóló 199. évi C. törvény (a továbbiakban: Htv.) 1.§. (1) bekezdésében, valamint a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. §. (3) bekezdésében kapott felhatalmazás alapján, az Alaptörvény 32. cikk (1) bekezdése h) pontjában meghatározott feladatkörében eljárva, a területileg illetékes gazdasági kamara és a képviselő-testület pénzügyi bizottságának véleményezését követően a következőket rendeli el:

**1.§.**

Az **Építményadó** cím alatt a rendelet kiegészül az **Adókötelezettséggel**

**2.§.**

**A rendelet 2.§ helyébe az alábbi rendelkezések lépnek, valamint kiegészül a következő 2/A. §.-al-**

1. Az adóköteles az önkormányzat illetékességi területén lévő a Htv.11.§. (1) bekezdésében meghatározott építmény,
2. valamint az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó.
3. Az adókötelezettség a Htv. 11.§.(3) bekezdésében foglaltakra terjed ki.
4. Az adó alanyára a Htv. 12.§. (1)-(3) bekezdéseiben, valamint a 12/A.§. szakaszában foglaltak az irányadók.
5. Az adókötelezettség keletkezésére, változására és megszűnésére vonatkozó szabályozást a Htv.14. §. (1)-(5 bekezdése tartalmazza.

**3.§.**

 **2 /A. §.**

Mentes az építményadó alól a Htv. 13. § a), b), h) pontján túl minden belterületi épület, ide nem értve a vállalkozó üzleti célt szolgáló építményét és a bel- és külterületen elhelyezkedő üdülőt, valamint a településkép védelméről szóló 2016. évi LXXIV. törvény szerinti reklámhordozót

**4. §.**

**A rendelet 3.§. helyébe az alábbi rendelkezések lépnek:**

1. Az építményadó alapja az építmény négyzetméterben számított hasznos alapterülete.
2. A 2.§.(2) bekezdése szerinti esetben az adó alapja a reklámhordozó reklámközzétételre használható, m2-ben –két tizedes pontossággal – számított felülete.

**5.§.**

**A rendelet 4.§. a következő (4) bekezdéssel egészül ki:**

(4)Az adó évi mértéke a 3.§. (2) bekezdése szerinti adóalap esetén 12.000 Ft/m2

**6. §**

**A rendelet 6.§-a az alábbiak szerint módosul:**

az adó évi mértéke adótárgyanként illetve lakásbérleti jogonként:

1. lakás 12.000 Ft/év
2. lakásbérleti jog 12.000 Ft/év

**7.§.**

(1) Ez a rendelet 2018. január 1. napján lép hatályba

(2) A képviselő-testület a 11/2017. (XI.30.) rendeletét a helyi adókról szóló 7/2015.(VIII.12.) rendelet módosításáról az e rendelet kihirdetését követő naptól hatályon kívül helyezi.

E rendelet kihirdetéséről –Bogyiszlói Közös Önkormányzati Hivatal Jegyzője a község hirdetőtábláján történő kifüggesztés útján – gondoskodik.

Bogyiszló, 2017.november 22.

Tóth István Dr. Dobai Sándor

polgármester jegyző

Kihirdetési záradék:

A rendelet 2017. november 30-án a helyben szokásos módon kihirdetésre került.